ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தில்லியில் நேற்று நடைபெற்ற ஒருங்கிணைந்த மருத்துவ வசதி மற்றும் தொலைத்தொடர்பு குறித்த சர்வதேச கருத்தரங்கில் மத்திய அமைச்சர் டாக்டர் ஜிதேந்திர சிங் உரையாற்றினார்
உலகின் பல்வேறு நாடுகளைச் சேர்ந்த நிபுணர்கள் கலந்துகொண்ட ஒருங்கிணைந்த மருத்துவ வசதி மற்றும் தொலைத்தொடர்பு குறித்த சர்வதேச கருத்தரங்கில் உரையாற்றிய மத்திய அமைச்சர் டாக்டர் ஜிதேந்திர சிங், கொரோனா தோற்று அதிகரித்துள்ள தற்போதைய காலகட்டத்தில் மருத்துவ நிபுணர்களின் பார்வை ஒருங்கிணைந்த மருத்துவத்தின் பக்கம் திரும்பி உள்ளதாகவும் உலகெங்கிலுமுள்ள வல்லுநர்கள் இதர மருத்துவ முறையை பின்பற்றி வருவதாகவும் கூறினார்.
கொரோனா பேரிடர் காலத்தில் நோயெதிர்ப்பு சக்தியை அதிகரிக்க பல்வேறு தலைசிறந்த அலோபதி மருத்துவர்களும் ஆயுர்வேத மற்றும் ஹோமியோபதி மருந்துகளை நாடுவதாக அமைச்சர் கூறினார். இதுபோன்ற நிலையில் ஒருங்கிணைந்த மருத்துவ முறை இன்றியமையாததாக இருக்கின்றது என்று அவர் மேலும் தெரிவித்தார்.
முறையான யோகா பயிற்சி மற்றும் வாழ்க்கை முறை மாற்றத்தினால் நீரிழிவு நோய்க்கான மருந்துகளின் அளவை வெகுவாகக் குறைக்க முடியும் என்று அமைச்சர் கூறினார்.
இருபதாம் நூற்றாண்டின் முதல்பாதியில் அதிகமாக பரவி வந்த தொற்று நோய்களிலிருந்து பாதுகாக்க சுகாதார பழக்கவழக்கங்கள் பின்பற்றப்பட்டு வந்தன என்று கூறிய டாக்டர் ஜிதேந்திர சிங், பிற்காலத்தில் இந்த வழக்கம் மறந்து போயிருந்தாலும், கொரோனா வைரஸில் இருந்து பாதுகாத்துக்கொள்ள சமூக இடைவெளி, முறையான கை சுத்தம் முதலிய சுகாதார பழக்கங்கள் உலகம் முழுவதும் பின்பற்றப்பட்டு வருவதை அவர் சுட்டிக்காட்டினார்.
பாரம்பரிய மருத்துவமுறையை மேம்படுத்தும் வகையில் பிரதமர் திரு நரேந்திர மோடியின் முயற்சியால் சர்வதேச யோகா தினத்தை ஐக்கிய நாடுகள் சபை அறிவித்ததை குறிப்பிட்ட அமைச்சர், இதேபோல் உள்நாட்டு மருத்துவ முறைக்கென பிரத்தியேகமாக ஆயுஷ் அமைச்சகமும் அமைக்கப்பட்டுள்ளது என்று கூறினார்.
பிரதமர் அலுவலகம்
சிங்கப்பூர் அதிபர் தேர்தலில் வெற்றி பெற்ற திரு தர்மன் சண்முகரத்தினத்துக்கு பிரதமர் வாழ்த்து
சிங்கப்பூர் அதிபராகத் தேர்ந்தெடுக்கப்பட்டுள்ள திரு தர்மன் சண்முகரத்தினத்துக்கு பிரதமர் திரு. நரேந்திர மோடி வாழ்த்துத் தெரிவித்துள்ளார்.
இது தொடர்பாக எக்ஸ் சமூக வலைதளத்தில் வெளியிட்டுள்ள பதிவில் பிரதமர் கூறியிருப்பதாவது:
"சிங்கப்பூர் அதிபராகத் தேர்ந்தெடுக்கப்பட்டுள்ள தர்மன் சண்முகரத்தினத்துக்கு  மனமார்ந்த வாழ்த்துகள். இந்தியா-சிங்கப்பூர் இடையேயான உத்திசார் கூட்டு செயல்பாடுகளை மேலும் வலுப்படுத்தும் நோக்கில், உங்களுடன் இணைந்து நெருக்கமாகப் பணியாற்றுவதை நான் ஆவலுடன் எதிர்பார்க்கிறேன்."
நுகர்வோர் நலன், உணவு மற்றும் பொது விநியோகம் அமைச்சகம்
ஆபத்தான பொருள்களை எடுத்துச்செல்வதில் பாதுகாப்பை உறுதி செய்ய வழிகாட்டு விதிமுறைகளை மத்திய அரசு வெளியிட்டுள்ளது
ஆபத்தான பொருள்களை எடுத்துச்செல்வதில் பாதுகாப்பை உறுதி செய்ய வழிகாட்டு விதிமுறைகளை நாட்டின் மிக முக்கியமான தர நிர்ணய அமைப்பான இந்தியத் தரநிர்ணய அமைவனம் அண்மையில் புதிய வழிகாட்டு விதிமுறைகளை வெளியிட்டது.
ஐஎஸ் 18149:2023-ஆபத்தான பொருட்கள் போக்குவரத்து-விதிமுறைகள் என அரியப்படும் இவை போக்குவரத்து சேவைகள் பிரிவுக்கான குழுவால் உறுவாக்கப்பட்டவை. இந்த விதிமுறைகள் ஆபத்து விளைவிக்கும் பொருட்களை பாதுகாப்புடன் கையாள்வதற்கும் கொண்டுசெல்வதற்கும் புதிய நிலையை உருவாக்கும் என்று எதிர்பாக்கப்படுகிறது.
வெடிமருந்துகள், எரிவாயுக்கள், எளிதில் தீப்பற்றும் திரவங்கள், எளிதில் தீப்பற்றும் திடப்பொருட்கள் போன்றவை ஆபத்தான பொருட்களாகக் குறிப்பிடப்பட்டுள்ளன. இவற்றை பேக்செய்தல், லேபில் ஒட்டுதல், ஆவணப்படுத்துதல், பயிற்சி, பொருள் கொண்டுசெல்லுதல், அவசரகால செயல்பாடு, பிரித்து வைப்பதற்கான ஏற்பாடு போன்றவை இந்த விதிமுறைகளில் அடங்கும்.
விவசாயத்துறை அமைச்சகம்
காரீஃப் பருவ பயிர்கள் இன்று வரை 1082.22 லட்சம் ஹெக்டேர் நிலப்பரப்பில் பயிரிடப்பட்டுள்ளன; கடந்த ஆண்டின் இதே காலகட்டத்தோடு ஒப்பிட இந்த ஆண்டு 7.15% கூடுதல் நிலப்பரப்பில் பயிரிடல் மேற்கொள்ளப்பட்டுள்ளது
காரீஃப் பருவகாலப் பயிர்கள் பயிரிடப்படும் நிலப்பரப்பு: 28.08.2020 வரையிலான காரீஃப் பருவகாலப் பயிர்கள் மொத்தமாக 1082.22 லட்சம் ஹெக்டேர் பரப்பில் பயிரிடப்பட்டுள்ளன. கடந்த ஆண்டின் இதே காலகட்டத்தோடு ஒப்பிடும் போது இந்த ஆண்டு இந்தியாவில் 7.15 சதவீதம் கூடுதல் நிலப்பரப்பில் காரீஃப் பருவ பயிர்கள் பயிரிடப்பட்டுள்ளன. ஒவ்வொரு பயிரும் எந்த அளவிலான நிரப்பரப்பில் பயிரிடப்பட்டுள்ளன என்ற விவரம் கீழே தரப்படுகின்றன:
- நெல்: இந்த ஆண்டு 389.81 இலட்சம் ஹெக்டேரில் நெல் பயிரிடப்பட்டுள்ளது. கடந்த ஆண்டு இதே காலக்கட்டத்தில் 354.41 இலட்சம் ஹெக்டேரில்தான் நெல் பயிரிடப்பட்டு இருந்தது. அதாவது கடந்த ஆண்டைவிட இந்த ஆண்டு கூடுதலாக 35.40 லட்சம் ஹெக்டேர் நிலப்பரப்பில் நெல் பயிரிடப்பட்டுள்ளது.
- பருப்புகள்: இந்த ஆண்டு 134.57 லட்சம் ஹெக்டேரில் பருப்புகள் பயிரிடப்பட்டுள்ளது. கடந்த ஆண்டு இதே காலக்கட்டத்தில் 128.65 லட்சம் ஹெக்டேரில் தான் பருப்புகள் பயிரிடப்பட்டிருந்தது. அதாவது கடந்த ஆண்டை விட இந்த ஆண்டு கூடுதலாக 5.91 இலட்சம் ஹெக்டேர் நிலப்பரப்பில் பருப்பு பயிரிடப்பட்டுள்ளது.
- எண்ணெய் வித்துக்கள்: இந்த ஆண்டு 193.29 இலட்சம் ஹெக்டேரில் எண்ணெய் வித்துக்கள் பயிரிடப்பட்டுள்ளது. கடந்த ஆண்டு இதே காலக்கட்டத்தில் 170.99 இலட்சம் ஹெக்டேரில் தான் எண்ணெய் வித்துக்கள் பயிரிடப்பட்டிருந்தது. அதாவது கடந்த ஆண்டை விட இந்த ஆண்டு கூடுதலாக 22.30 இலட்சம் ஹெக்டேர் நிலப்பரப்பில் எண்ணெய் வித்துக்கள் பயிரிடப்பட்டுள்ளது.
- பருத்தி: இந்த ஆண்டு 128.41 இலட்சம் ஹெக்டேரில் பருத்தி பயிரிடப்பட்டுள்ளது. கடந்த ஆண்டு இதே காலகட்டத்தில் 124.90 இலட்சம் ஹெக்டேரில்தான் பருத்தி பயிரிடப்பட்டிருந்தது. அதாவது கடந்த ஆண்டை விட இந்த ஆண்டு கூடுதலாக 3.50 இலட்சம் ஹெக்டேர் நிலப்பரப்பில் பருத்தி பயிரிடப்பட்டுள்ளது.
பொருளாதார விவகாரங்களுக்கான மத்திய அமைச்சரவைக் குழு
கட்கோரா முதல் தோங்கர்கட் வரையிலான 294.53 கிலோ மீட்டர் தொலைவுக்கு புதிதாக அமைக்கப்பட்டுள்ள மின்மயமாக்கப்பட்ட அகல ரயில் பாதை, சத்தீஸ்கரில் இதுவரை ரயில் சேவை இல்லாத பகுதிகளில் ரயில் போக்குவரத்துக்கு வகை செய்துள்ளது
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில் கீழ்கண்டவற்றுக்கு ஒப்புதல் அளிக்கப்பட்டது:-
- கட்கோரா முதல் தோங்கர்கட் வரை 294.53 கிலோ மீட்டர் தொலைவுக்கு புதிதாக அமைக்கப்பட்டுள்ள மின்மயமாக்கப்பட்ட அகல ரயில் பாதை, சத்தீஸ்கர் மாநிலத்தில் இதுவரை ரயில் போக்குவரத்து இல்லாத பகுதிகளில் ரயில் சேவையை ஏற்படுத்த வகை செய்திருப்பதுடன், மும்பை-ஹவுரா வழித்தடத்தில் நெரிசல் மிகுந்த ஜர்சுகுடா – நாக்பூர் பிரிவில், பிலாஸ்பூர், சம்பா மற்றும் துர்க் ரயில் நிலையங்களை தவிர்த்து செல்வதற்கும் இப்பகுதியில் தொழில் வளர்ச்சிக்கும் உதவிகரமாக இருக்கும்.
- சத்தீஸ்கரில் உள்ள கொர்பா, பிலாஸ்பூர், முங்கேலி, கபீர்தாம் மற்றும் ராஜ்நந்தகவுன் மாவட்டங்கள், இந்த புதிய ரயில் பாதை மூலம் பலனடையும்.
- ரூ.5950.47 கோடி திட்ட மதிப்பிலான இந்தப் பணிகள், சத்தீஸ்கர் கட்கோரா- தோங்கர்கட் ரயில்வே நிறுவனம் என்ற சிறப்பு நிறுவனத்தின் மூலம் ரயில்வே துறை, சத்தீஸ்கர் மாநில அரசின் சத்தீஸ்கர் நிறுவனம் மற்றும் தனியார் பங்களிப்பு மூலம் நிறைவேற்றப்படும்.
ராய்கர் மாவட்டத்தில்  நிலக்கரி வெட்டியெடுக்க அனுமதி அளிக்கப்பட்டிருப்பதன் மூலம் தென் கிழக்கு நிலக்கரி சுரங்க நிறுவனம் மற்றும் பல்வேறு சுரங்கங்கள் மூலம் சத்தீஸ்கர் மாநிலத்தின் நிலக்கரி வெட்டியெடுக்கும் திறன், விரைவில் ஆண்டுக்கு 150 மெட்ரிக் டன் அளவிலிருந்து 250 மெட்ரிக் டன்னாக அதிகரிக்கும்.
கூடுதல் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 110
பிரதமர் அலுவலகம்
இந்திய வருவாய் பணி பயிற்சி அலுவலர்கள் பிரதமருடன் சந்திப்பு
இந்திய வருவாய் பணியை சேர்ந்த 168 பயிற்சி அலுவலர்கள்  பிரதமர் திரு. நரேந்திர மோடியை இன்று சந்தித்தனர்.
சமீபத்தில் நடைபெற்ற மத்திய நிதி நிலை அறிக்கை, வளர்ந்து வரும் வரி செலுத்துவோர் எண்ணிக்கை புதிய கண்டுபிடிப்புகள் மற்றும் தொழில்நுட்பம் போன்றவை குறித்து பயிற்சி அலுவலர்கள் பிரதமரிடம் உரையாற்றினார்.
மக்களின் விருப்பங்களை நிறைவேற்றும் வகையில் பயிற்சி அலுவலர்கள் பணிபுரியும் வேண்டும் என்று பிரதமர் கேட்டுக் கொண்டார்.
சுரங்கங்கள் அமைச்சகம்
75-ஆவது இந்திய சுதந்திர தினம்: இந்திய புவியியல் ஆய்வு நிறுவனத்தில் கோலாகல கொண்டாட்டம்
சுரங்கங்கள் அமைச்சகத்தின் கீழ் இயங்கும் புவி அறிவியல் ஆராய்ச்சி நிறுவனமான இந்திய புவியியல் ஆய்வு நிறுவனம், கொல்கத்தாவில் உள்ள அதன் மத்திய தலைமையகத்தில் மூவர்ணக் கொடியை ஏற்றி 75-ஆவது இந்திய சுதந்திர தினத்தை கோலாகலமாகக் கொண்டாடியது.
இந்த நிறுவனத்தின் தலைமை இயக்குநர் திரு ராஜேந்திர சிங் கர்கால், கூடுதல் தலைமை இயக்குநர்கள் டாக்டர் எஸ் ராஜு மற்றும் திரு மகாதேவ் மாருதி பவார் மற்றும் அதிகாரிகள் நிகழ்ச்சியில் கலந்து கொண்டனர். கொவிட்- 19 நெறிமுறைகளைப் பின்பற்றி இந்தக் கொண்டாட்ட நிகழ்ச்சிகள் நடைபெற்றன.
திரு கார்கால், தேசியக் கொடியை ஏற்றி வைத்தார். பின்பு உரையாற்றிய அவர், ஆங்கிலேய ஆதிக்கத்திலிருந்து இந்தியா விடுதலை அடைவதற்குத் தங்களது இன்னுயிரைத் தியாகம் செய்த சுதந்திர போராட்ட வீரர்களின் மாபெரும் பங்களிப்பை நினைவுக்கூர்ந்தார். இந்த சுதந்திரத்தை போற்றிப் பாதுகாக்க நாம் கடுமையாக உழைக்க வேண்டும் என்றும், நாட்டின் வளர்ச்சிக்கான பாதையை அமைக்க வேண்டும் என்றும் அவர் வலியுறுத்தினார்.
கொல்கத்தாவில் உள்ள இந்திய புவியியல் ஆய்வு நிறுவன வளாகங்களில், தலைமை இயக்குநரும் கூடுதல் தலைமை இயக்குநர்களும், 75 மரக்கன்றுகளை நட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746075
-----
(Visitor Counter : 176
பிரதமர் அலுவலகம்
ஜிஎஸ்டி 4 ஆண்டுகள் நிறைவுக்கு பிரதமர் பாராட்டு
இந்திய பொருளாதார அமைப்பில், இது ஒரு மைல்கல்லாக இருந்து வருகிறது: பிரதமர்
ஜிஎஸ்டி 4 ஆண்டுகள் நிறைவடைந்ததை, பிரதமர் திரு நரேந்திர மோடி பாராட்டியுள்ளார்.
இது இந்திய பொருளாதார அமைப்பில் மைல்கல்லாக இருந்து வருகிறது என்றும் பிரதமர் கூறினார்.
சுட்டுரையில் பிரதமர் விடுத்துள்ள செய்தியில், ‘‘இந்தியாவின் பொருளாதார அமைப்பில் ஜிஎஸ்டி, ஒரு மைல்கல்லாக இருந்து வருகிறது. இது வெளிப்படைத்தன்மை, இணக்கம் மற்றும் ஒட்டுமொத்த வசூல் ஆகியவற்றை கணிசமாக அதிகரிக்கும் அதே வேளையில், சாதாரண மனிதர்கள் மீதான வரிகள், இணக்கச் சுமை மற்றும் ஒட்டுமொத்த வரிச்சுமை ஆகியவற்றைக் குறைத்துள்ளது.
# 4YearsofGST’’ என குறிப்பிட்டுள்ளார்.
பிரதமர் அலுவலகம்
உலகளாவிய வாகன நிறுவனங்களின் தலைவர்களுடன் பிரதமர் சந்திப்பு
உலகம் முழுவதும் உள்ள பல்வேறு வாகன மற்றும் போக்குவரத்து நிறுவனங்களின் தலைவர்களை பிரதமர் திரு. நரேந்திர மோடி இன்று தனித்தனியாக சந்தித்து ஆலோசனை நடத்தினார்.
டயோடா எஸ்.ஏ.ஐ.சி. மோட்டார் கார்ப்பரேஷன், போஷ், ஏ.பி.பி. லிமிடெட் ஹுண்டாய் மோட்டார் கம்பெனி, போர்டு ஸ்மார்ட் மொபிலிட்டி எல்.எல்.சி. மற்றும் உபேர் ஏவியேஷன் போன்ற பல்வேறு நிறுவனங்களின் உயர்நிலை பிரதிநிதிகள் பிரதமரை சந்தித்தனர்.
இந்த நிறுவனங்கள் புதுதில்லியில் நடைபெறும் மூவ் எனும் உலகளாவிய நகர்வு உச்சி மாநாட்டில் பங்கேற்றுள்ளன.
(Visitor Counter : 90
பிரதமர் அலுவலகம்
தடையின்றி கடன் வழங்குதல் மற்றும் பொருளாதார வளர்ச்சிக்கு கூட்டு முயற்சியை உருவாக்குதல்' குறித்த மாநாட்டில் பிரதமர் உரையாற்றவிருக்கிறார்
புதுதில்லியில் உள்ள அசோகா ஹோட்டலில் 'தடையின்றி கடன் வழங்குதல் மற்றும் பொருளாதார வளர்ச்சிக்கு கூட்டு முயற்சியை உருவாக்குதல்' குறித்த மாநாட்டின் நிறைவு அமர்வில் 2021 நவம்பர் 18 அன்று நண்பகல் 12.00 மணிக்குப் பிரதமர் திரு நரேந்திர மோடி உரையாற்றவிருக்கிறார்.
2021, நவம்பர் 17 -18ல் நிதி அமைச்சகத்தின் நிதிச் சேவைகள் துறை இந்த மாநாட்டிற்கு ஏற்பாடு செய்துள்ளது. அமைச்சகங்கள், வங்கிகள், நிதி நிறுவனங்கள், தொழில் துறை ஆகியவற்றின் பிரதிநிதிகள் இதில் பங்கேற்பார்கள்.
இந்த நிகழ்வில் மத்திய நிதி அமைச்சரும் பங்கேற்பார்.
விவசாயத்துறை அமைச்சகம்
வணிகம் செய்வதை எளிதாக்குவதற்கு மாபெரும் ஊக்குவிப்பாக வேளாண் பொருட்கள் மற்றும் பூச்சிக்கொல்லி மருந்துகளின் ஏற்றுமதி / இறக்குமதி குறித்த பதிவுக்கு ஒருங்கிணைந்த உயர் தொழில்நுட்ப இணையப் பக்கத்தை மத்திய வேளாண் துறை அமைச்சர் தொடங்கி வைத்தார்
பூச்சிக்கொல்லி மருந்து கணினிமயமாக்கப்பட்ட பதிவு மற்றும் பூச்சிக்கொல்லி மருந்து பரவலாக்குதலை தடுப்பதற்கான தகவல் முறை ஆகியவற்றுக்கான இரண்டு இணையப் பக்கங்களை மத்திய வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் இன்று தொடங்கி வைத்தார்.
வேளாண் துறைக்கான பிரதமரின் தொலைநோக்குப் பார்வையை மனதில் கொண்டு இந்த இரண்டு இணையப் பக்கங்கள் தொடங்கப்பட்டிருப்பதாகவும், இவை டிஜிட்டல் வேளாண்மை மற்றும் வணிகத்தை எளிதாக்குதல் ஆகியவற்றை முன்னெடுக்க உதவும் என்றும் இந்த நிகழ்ச்சியில் பேசிய அமைச்சர் கூறினார்.
மத்திய வேளாண் மற்றும் விவசாயிகள் நலத்துறை இணையமைச்சர் திரு.கைலாஷ் சௌத்ரி பேசுகையில், தொழில்நுட்பம் குறித்த பிரதமரின் வலியுறுத்தல் வேளாண் துறையை மேலும் மேம்படுத்துவதற்கு வழிவகுக்கும் என்றார். இந்தப் புதிய இணையப் பக்கங்கள் விவசாயிகளுக்கும், ஏற்றுமதியாளர்களுக்கும், தொழில் துறையினருக்கும் பயனுடையதாக இருக்கும் என்றும் அவர் கூறினார்.
இந்த நிகழ்ச்சியில் வேளாண் துறை செயலாளர் திரு.மனோஜ் அஹூஜா, நல்ல நிர்வாகத்திற்கான மையத்தின் தலைமை இயக்குனர் திரு.ராஜேந்திர நிம்ஜே, ஐசிஏஆர் விஞ்ஞானிகள், மாநிலங்கள், தொழில்துறை, விவசாய சங்கங்கள் ஆகியவற்றின் பிரதிநிதிகளும் மத்திய வேளாண் அமைச்சக மூத்த அதிகாரிகளும் கலந்து கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817777
பிரதமர் அலுவலகம்
சந்திரயான் 2 விண்கலம் தரையிறங்குவதைப் பிரதமர் பார்க்கவுள்ளார்
நிலவின் தென் துருவத்தில் 2019 செப்டம்பர் 7 ஆம் தேதி சந்திரயான் 2 பயணத்தின் விண்கலம் தரையிறங்கும் நிகழ்வைக் காண்பதற்காக பிரதமர் திரு. நரேந்திர மோடி பெங்களூருவில் உள்ள இஸ்ரோ தலைமையகத்துக்குச் செல்கிறார்.
இந்தியா முழுக்க 8ஆம் வகுப்பு முதல் 10 ஆம் வகுப்பு வரை பயிலும் மாணவர்களுக்கு நடத்தப்பட்ட விண்வெளி வினாடி-வினா போட்டியில் வெற்றி பெற்றவர்களுடன், அந்த நிகழ்வின் போது பிரதமர் கலந்துரையாடுகிறார்.
அறிவியல் மற்றும் அதன் சாதனைகளை தீவிரமாகப் பாராட்டி வரும் பிரதமராக, திரு. மோடியின் இஸ்ரோ பயணம் இந்திய விண்வெளி ஆராய்ச்சியாளர்களுக்கு தார்மீக ரீதியில் ஊக்கம் தருவதாக இருக்கும். புதுமை சிந்தனைகள் மற்றும் கேள்வி கேட்டு விஷயங்களை அறிந்து கொள்ளும் உத்வேகத்தை இளைஞர்களுக்கு அளிப்பதாகவும் இது இருக்கும்.
சந்திரயான் 2 பயணத் திட்டத்தில் தனிப்பட்ட முறையில் அக்கறை காட்டிய திரு மோடி, ``மனதளவில் இந்தியன், உத்வேகத்தில் இந்தியன்! இது முழுக்க முழுக்க உள்நாட்டில் உருவாக்கி செயல்படுத்தப்பட்ட திட்டம் என்பது ஒவ்வொரு இந்தியரையும் அதிக மகிழ்ச்சிக்குரியதாக ஆக்கியிருக்கிறது'' என்று கூறியுள்ளார்.
``விக்ரம் என்ற தரையிறங்கும் வாகனத்தை நிலவில் இறக்குவதற்கான முயற்சியை 2019 செப்டம்பர் 7 ஆம் தேதி இந்திய நேரப்படி 0100 மணிக்கும் 0200 மணிக்கும் இடைப்பட்ட நேரத்தில் தொடங்க திட்டமிடப்பட்டுள்ளது. அதன் தொடர்ச்சியாக இந்த வாகனம் இந்திய நேரப்படி 0130-க்கும் 0230-க்கும் இடைப்பட்ட நேரத்தில் தரையைத் தொடும்'' என்று இஸ்ரோ தெரிவித்துள்ளது.
எரிசக்தி அமைச்சகம்
தேசிய அனல் மின் நிறுவனம் புரோஸ்டேட்- திட்டவட்டமான ஆன்டிஜென் ஆக்ஸிஜன்  தயாரிப்பு ஆலைகளைத் திறக்கிறது
தேசிய அனல் மின் நிறுவனம்  தாத்ரி மற்றும் தேசிய அனல் மின் நிறுவனம்  போகாய்கான் ஆகிய இடங்களில் உள்ள புரோஸ்டேட்- திட்டவட்டமான ஆன்டிஜென் ஆக்ஸிஜன்  தயாரிப்பு ஆக்ஸிஜன் ஆலை இன்று திறக்கப்பட்டுள்ளது.
எய்ம்ஸ் ரிஷிகேஷில் இருந்து காணொளி காட்சி மூலம் துவக்கப்பட்டு மாண்புமிகு பிரதமரால் PM CARES மூலம் நிதியளிக்கப்பட்டு, ஒவ்வொரு மாநிலம் மற்றும் யூனியன் பிரதேசத்தில் உள்ள PSA ஆக்ஸிஜன் ஆலைக்கு அர்ப்பணிக்கப்பட்டதன் தொடர்ச்சியாக மின் அமைச்சகத்தின் வழிகாட்டுதல்களின்படி இந்த முன்னெடுப்புகள் மேற்கொள்ளப்பட்டன.
NTPC தாத்ரி ஆக்ஸிஜன் ஆலையில், ஒரு மணி நேரத்திற்கு 5 m³ அளவு தயாரிக்கும் திறன் கொண்ட இரண்டு ஆலைகள் உள்ளன, இது நிமிடத்திற்கு 83 லிட்டர் திரவ ஆக்ஸிஜன் உற்பத்தி செய்ய போதுமானது. கோவிட் தொற்றுநோய்க்கு எதிராக தயார் நிலை நோக்கத்தில் இந்த ஆலை நிறுவப்பட்டது. NTPC தாத்ரியின் இந்த பிரிவு நகர் மற்றும் சுற்றுப்புறங்களில் மருத்துவ ஆக்ஸிஜன் தேவைப்படுமளவு வழங்குவதன் மூலம் அசம்பாவித சம்பவங்களை சமாளிக்க உதவும்.
இது தவிர, கோவிட் 19 நெருக்கடியை சமாளிக்க NTPC போகாய்கான் உள்ள ஆக்ஸிஜன் ஆலையும் திறக்கப்பட்டது.
குறு சிறு மற்றும் நடுத்தர தொழில் துறை அமைச்சகம்
எம்எஸ்எம்இ-க்கள் டிஜி்ட்டல் மயமாக்கல்
குறு, சிறு மற்றும் நடுத்தர தொழில்நிறுவனங்களின் முன்னேற்றத்திற்காகவும் தொழில் ஆற்றலை ஊக்குவிப்பதற்காகவும் மத்திய அரசு பல்வேறு திட்டங்களை செயல்படுத்தி வருகிறது. இதில் டிஜிட்டல் மயமாக்கலும் அடங்கும். எம்எஸ்எம்இ-க்களுக்கான உதயம், எம்எஸ்எம்இ சாம்பியன்ஸ், ஜெம், உள்ளிட்ட பல்வேறு தளங்களை அரசு ஏற்படுத்தியுள்ளது. குறு, சிறு தொழில் நிறுவனங்களிடமிருந்து மத்திய அரசின் பொதுத்துறை நிறுவனங்கள் செய்யும் கொள்முதலை கண்காணிப்பதற்காக எம்எஸ்எம்இ சமா பந்து என்ற தளத்தையும் ஏற்படுத்தியுள்ளது. கட்டணங்கள் செலுத்துவதில் தாமதம் ஏற்படும் பட்சத்தில் விண்ணப்பங்களை தாக்கல் செய்வதற்கு எம்எஸ்எம்இ சமாதான் தளமும் உள்ளது. இதுவரை 1.24 கோடி எம்எஸ்எம்இ-க்கள் உதயம் தளத்தில் பதிவு செய்துள்ளன. மத்திய அரசின் பொதுத்துறை நிறுவனங்கள்> பொது கொள்முதல் கொள்கையின் கீழ், ரூ.95,576 கோடிக்கு எம்எஸ்எம்இ-க்களிடமிருந்து கொள்முதல் செய்துள்ளன.
மக்களவையில், எழுத்து மூலம் அளித்த பதிலில் மத்திய குறு, சிறு, மற்றும் நடுத்தர தொழில் துறை, இணை அமைச்சர் திரு பானு பிரதாப் சிங் வர்மா இதனைத் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
காதி கிராமத் தொழில் வாரியத்துடன் ஏர் இந்தியா ஒப்பந்தம்
ஏர் இந்தியாவில் பயணிக்கும் சர்வதேச பயணிகளுக்கு வழங்கப்படும் காதி மூலிகை அழகுசாதன பொருட்கள் அடங்கிய அன்பளிப்புப் பைகளை விநியோகிக்கும் ரூ. 8 கோடி மதிப்பிலான ஆர்டரை காதி மற்றும் கிராமத் தொழில்கள் ஆணையம் தொடர்ந்து மூன்றாவது முறையாக பெற்றுள்ளது. இந்தப் பொருள்களில் கைகளை துடைத்துக் கொள்ள உதவும் சானிடைஸர்கள், நீர்மப்படுத்தும் திரவம், கையால் தயாரிக்கப்பட்ட சோப், உதடுகளுக்கு தடவும் தைலம், முகம் கழுவும் காதி ரோஸ் திரவம் மற்றும் அத்தியாவசிய எண்ணெய் ஆகியவை அடங்கும்.
இந்தத் தகவலைத் தெரிவித்த காதி கிராமத் தொழில்கள் ஆணையத்தின் தலைவர் திரு. விமல் குமார் சக்சேனா, உள்நாட்டில் தயாரிக்கப்பட்ட ஆடைகளின் பயன்பாட்டை மேம்படுத்தவும் அவற்றைக் காதி மற்றும் கிராமத் தொழில்கள் ஆணையத்தில் இருந்து வாங்குவதை அதிகரிக்கவும் அரசு விமான சேவை நிறுவனமான ஏர் இந்தியா, தனது சர்வதேச விமானங்களில் இயற்கையாக்க் கிடைக்கும் சுற்றுச்சூழலுக்கு உகந்த காதி பொருள்களை வாங்குவதற்கான ஆர்டரை காதி கிராமத் தொழில்கள் ஆணையத்திற்கு அளிக்க முடிவு செய்துள்ளது என்றும் இந்தப் பொருள்கள் அடங்கிய 1.85 லட்சம் பைகள் ஏர் இந்தியாவுக்கு விநியோகிக்கப்பட உள்ளன என்றார்.
பிரதமர் அலுவலகம்
பண்டிட் மதன் மோகன் மாளவியாவின் பிறந்த நாளை முன்னிட்டு பிரதமர் அஞ்சலி
(பண்டிட் மதன் மோகன் மாளவியாவின் பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“பண்டிட் மதன் மோகன் மாளவியாவின் பிறந்த நாளை முன்னிட்டு அவரை நினைவு கூர்கிறோம். இந்திய வரலாற்றில் அவர் ஏற்படுத்திய விளைவுகள் வலுவானது. மறக்க முடியாதது. கல்வியை மேம்படுத்தவும், தேசப்பற்று உணர்வை வளர்க்கவும் அவர் மேற்கொண்ட முயற்சிகள் என்றும் நினைவு கூரப்படும்.” என்று பிரதமர் குறிப்பிட்டுள்ளார்.
பிரதமர் அலுவலகம்
இந்திய ராணுவ வீர்ர்களின் துணிவுக்கும், வீரத்திற்கும் பிரதமர் வணக்கம் செலுத்தினார்
ராணுவ தினத்தன்று இந்திய ராணுவ வீர்ர்களின் துணிவுக்கும், வீரத்திற்கும் பிரதமர் திரு நரேந்திர மோடி வணக்கம் செலுத்தினார்.
“भारत की सेना मां भारती की आन-बान और शान है। सेना दिवस के अवसर पर मैं देश के सभी सैनिकों के अदम्य साहस, शौर्य और पराक्रम को सलाम करता हूं।
நமது ராணுவம் துணிவுக்கும் பணித்தன்மைக்கும் பெயர் பெற்றதாகும். மனிதாபிமான உணர்வுக்காகவும் இது மதிக்கப்படுகிறது. மக்களுக்கு உதவித் தேவைப்படும்போதெல்லாம் நமது ராணுவம் அதற்கு முன்வருவதோடு சாத்தியமான அனைத்தையும் செய்துள்ளது! நமது ராணுவத்திற்காக பெருமிதம் கொள்கிறோம்” என்று பிரதமர் கூறியுள்ளார்.
|
|
भारत की सेना मां भारती की आन-बान और शान है। सेना दिवस के अवसर पर मैं देश के सभी सैनिकों के अदम्य साहस, शौर्य और पराक्रम को सलाम करता हूं।
@narendramodi
(|
|
நமது ராணுவம் துணிவுக்கும் பணித்தன்மைக்கும் பெயர் பெற்றதாகும். மனிதாபிமான உணர்வுக்காகவும் இது மதிக்கப்படுகிறது. மக்களுக்கு உதவித் தேவைப்படும்போதெல்லாம் நமது ராணுவம் அதற்கு முன்வருவதோடு சாத்தியமான அனைத்தையும் செய்துள்ளது! நமது ராணுவத்திற்காக பெருமிதம் கொள்கிறோம்
@narendramodi
சுகாதாரம் மற்றும் குடும்ப நலத்துறை அமைச்சகம்
கொரோனா பாதிப்பிலிருந்து தினசரி குணமடைபவர்களின் எண்ணிக்கை முதன்முறையாக 4 லட்சத்திற்கும் மேல் உயர்வு
கொவிட் தொற்றுக்கு எதிரான போராட்டத்தில் குறிப்பிடத்தக்க சாதனையாக, முதன்முறையாக ஒரே நாளில் நான்கு லட்சத்திற்கும் அதிகமான நோயாளிகள் குணமடைந்துள்ளனர்.
கடந்த 24 மணி நேரத்தில் 4,22,436 பேர் குணமடைந்துள்ளனர்.
கடந்த 14 நாட்களில் சராசரியாக தினசரி குணமடைபவர்களின் எண்ணிக்கை சுமார் 3,55,944 ஆக பதிவாகியுள்ளது.
நம் நாட்டில் இதுவரை குணமடைந்தவர்களின் எண்ணிக்கை மொத்தம் 2,15,96,512 ஆக அதிகரித்துள்ளது. தேசிய அளவில் கொவிட் தொற்றிலிருந்து குணமடைவோர் வீதம் 85.60 சதவீதமாக உள்ளது.
இந்தியாவில் தற்போது சிகிச்சை பெறுவோரின் எண்ணிக்கை 33,53,765 ஆக இன்று சரிந்துள்ளது. இது நாட்டின் மொத்த பாதிப்பில் 13.29% ஆகும்.
நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 18.44 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 26,87,638 முகாம்களில் 18,44,53,149 தடுப்பூசிகள் நாடு முழுவதும் செலுத்தப்பட்டுள்ளன.
கடந்த 24 மணி நேரத்தில் அதிகபட்சமாக கர்நாடகாவில் 38,603 பேரும், அதைத்தொடர்ந்து தமிழகத்தில் 33,075 பேரும் புதிதாகத் தொற்றுக்கு ஆளாகியுள்ளனர்.
தேசிய உயிரிழப்பு வீதம், இந்தியாவில் தற்போது 1.10 சதவீதமாக உள்ளது.
கடந்த 24 மணி நேரத்தில் 4,329 உயிரிழப்புகள் ஏற்பட்டுள்ளன. அதிகபட்சமாக மகாராஷ்டிராவில் 1000 பேரும், அதைத்தொடர்ந்து கர்நாடகாவில் 476 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1719558
------
(
பெண்கள் மற்றும் குழந்தை நலன் அமைச்சகம்
பணியிடங்களில் பாலியல் துன்புறுத்துதல் குறித்து விழிப்புணர்வை ஏற்படுத்த 223 நிறுவனங்கள் 700 திறன் வளர்ச்சி நிகழ்சிச்களில், 50,000-க்கும் மேற்பட்டோர் பங்கேற்றுள்ளனர்- மத்திய பெண்கள் மற்றும் குழந்தைகள் மேம்பாட்டு அமைச்சகம்
பணியிடங்களில் பெண்களின் பாதுகாப்பை உறுதி செய்ய, பணியிடங்களில் பெண்கள் பாலியல் துன்புறுத்துதல்  சட்டம், 2013 குறித்து விழிப்புணர்வு ஏற்படுத்த மத்திய பெண்கள் மற்றும் குழந்தைகள் மேம்பாட்டு அமைச்சகம் நிறுவனங்கள்/அமைப்புகளை நியமனம் செய்துள்ளது.
நவம்பர் 2018 வரை நாடு முழுவதும், மாநிலங்களுக்கு ஏற்ற மொழியில் பயிற்சி வழங்க 223 நிறுவனங்கள்/அமைப்புகளை நியமிக்கப்பட்டள்ளன.
இந்த நியமிக்கப்பட்ட நிறுவனங்கள் ஷி-பாக்ஸ் எனப்படும் போர்டலில், பாலியல் துன்புறுத்துதல் சட்டம் தொடர்பாக நடத்தப்படும் அனைத்து பயிற்சி மற்றும் பயிலரங்கங்கள் குறித்த காலாண்டு அறிக்கையை சமர்பிக்க வேண்டும்.
இது குறித்து பேசுகையில், மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி மேனகா காந்தி இது வரை நியமிக்கப்பட்ட நிறுவனங்கள்/அமைப்புகள், 700 திறன் வளர்ச்சி நிகழ்சிகளை நடத்தியுள்ளன. இதில் 50,000-க்கும் மேற்பட்டோர் பங்கேற்றுள்ளனர் என்று கூறினார்.
நியமிக்கப்பட்ட நிறுவனங்கள்/அமைப்புகள் குறித்த விவரங்களை https://static.pib.gov.in/WriteReadData/userfiles/List%20of%20empanelled%20organisations.pdf –ல் காணலாம்.
வீகி/அரவி
(Visitor Counter : 150
பிரதமர் அலுவலகம்
இங்கிலாந்து பிரதமர் திரு போரிஸ் ஜான்சன் உடன் பிரதமர் தொலைபேசி உரையாடல்
இங்கிலாந்து பிரதமர் மேன்மைமிகு திரு போரிஸ் ஜான்சன் உடன் பிரதமர் திரு நரேந்திர மோடி தொலைபேசி மூலம் இன்று உரையாடினார்.
கொவிட்-19 பெருந்தொற்றின் சவால்களை பற்றி கருத்துகளை பரிமாறிக் கொண்ட இரு தலைவர்களும், தடுப்பு மருந்து உருவாக்கம் மற்றும் உற்பத்தியில் இந்தியா மற்றும் இங்கிலாந்துக்கிடையேயான நம்பிக்கை அளிக்கும் ஒத்துழைப்பை ஆய்வு செய்தனர்.
பிரெக்சிட் மற்றும் கொவிட்டுக்கு பிந்தைய காலத்தில் இந்தியா, இங்கிலாந்துக்கிடையேயான ஒத்துழைப்பில் பெரும் முன்னேற்றத்தை ஏற்படுத்துவதற்கான அவாவை இரு தலைவர்களும் உறுதிப்படுத்தினர். வர்த்தகம் மற்றும் முதலீடு, அறிவியல் ஆராய்ச்சி, பணியாளர்கள் மற்றும் மாணவர்களின் போக்குவரத்து, ராணுவம் மற்றும் பாதுகாப்பு ஆகியவற்றில் ஒத்துழைப்பை மேம்படுத்துவதற்கான சாத்தியக்கூறுகள் அதிக அளவில் உள்ளன என்று தலைவர்கள் ஒப்புக்கொண்டனர்.
பருவநிலை மாற்றத்திற்கு எதிரான போரில் இந்தியா மற்றும் இங்கிலாந்து இணைந்து செயல்படுவது குறித்து குறிப்பாக பேசிய இரு பிரதமர்களும், சர்வதேச சூரியசக்தி கூட்டணி மற்றும் பேரிடர் எதிர்ப்பு உள்கட்டமைப்பு கூட்டணி ஆகிய தளங்களில் இருக்கும் ஒத்துழைப்பை பாராட்டினர்.
இந்திய-இங்கிலாந்து கூட்டுறவுக்கான நீண்டகாலத் திட்டத்தை இரு நாட்டு அதிகாரிகளும் இணைந்து விரைந்து வகுப்பார்கள் என்று தலைவர்கள் ஒப்புக் கொண்டனர்.
பிரதமர் அலுவலகம்
பிரதமர் திரு.நரேந்திர மோடி -- கத்தாரின் அமீர் மேன்மை பொருந்திய ஷேக் தமீம் பின் ஹமத் அல் தானி தொலைபேசி உரையாடல்.
பிரதமர் திரு நரேந்திரமோடி கத்தாரின் அமீர் மேன்மை பொருந்திய ஷேக் தமீம் பின் ஹமத் அல் தானியுடன் இன்று தொலைபேசி மூலம் உரையாடினார். ஈத் திருநாளையொட்டி அவருக்கும், நட்புணர்வுள்ள கத்தார் மக்களுக்கும் தமது வாழ்த்துக்களை தெரிவித்துக் கொண்டார்.
கோவிட்-19 பெருந்தொற்று காலத்தில் கத்தாரிலுள்ள இந்தியக் குடிமக்களின் நலன்களை உறுதி செய்ய தனிப்பட்ட அக்கறை எடுத்துக் கொண்டதற்காக மேன்மை பொருந்திய அமீர் அவர்களுக்கு பிரதமர் மனமார்ந்த பாராட்டுக்களை தெரிவித்தார். கத்தாரில் இந்திய சமுதாயத்தினரின் குறிப்பாக இந்திய சுகாதாரப் பணியாளர்களின் பங்களிப்புக்கு மேன்மை பொருந்திய அமீர் பாராட்டு தெரிவித்தார். தற்போதைய நிலைமையில் இந்தியாவிலிருந்து கத்தாருக்கு அத்தியாவசியப் பொருள்களை வழங்குவதற்கு எந்தவிதத் தடையும் ஏற்படக்கூடாது என்பதில் இந்திய அதிகாரிகள் செலுத்தும் கவனம் குறித்து பிரதமர் சுட்டிக்காட்டினார்.
விரைவில் நாற்பதாவது பிறந்த நாளைக் காணவுள்ள மேன்மை பொருந்திய அமீருக்கு, பிரதமர் தமது வாழ்த்துக்களை தெரிவித்தார். அவர் தொடர்ந்து நல்ல ஆரோக்கியத்துடன் இருக்கவும், பல வெற்றிகளை அடையவும் தமது நல்வாழ்த்துக்களை பிரதமர் தெரிவித்தார்
பிரதமர் அலுவலகம்
பிரதமர் திரு நரேந்திர மோடி, அமெரிக்க அதிபர் ஜோசப் ஆர். பைடன் ஆகியோரிடையே நடைபெற்ற காணொலி பேச்சுவார்த்தை
பிரதமர் திரு நரேந்திர மோடி, அமெரிக்க அதிபர் ஜோசப் ஆர். பைடன் ஆகியோரிடையே இன்று காணொலி மூலம் பேச்சு வார்த்தை நடைபெற்றது. பாதுகாப்புத்துறை அமைச்சர் திரு ராஜ்நாத் சிங், வெளியுறவு அமைச்சர் டாக்டர் எஸ் ஜெய்சங்கர் ஆகியோர் வாஷிங்டனில் வெள்ளை மாளிகையில் நடைபெற்ற இந்தியா- அமெரிக்கா 2+2 அமைச்சர்கள் பேச்சு வார்த்தையில் கலந்து கொண்டனர். இந்தப்பேச்சு வார்த்தையில் அமெரிக்காவின் பாதுகாப்பு அமைச்சர் லாயிட் ஆஸ்டின், வெளியுறவு அமைச்சர் ஆண்டனி பிலிங்கன் ஆகியோர் அமெரிக்காவின் சார்பில் கலந்து கொண்டனர்.
பிரதமரும், அமெரிக்க அதிபரும், கொவிட்-19 பெருந்தொற்று உலகப் பொருளாதார மீட்டுருவாக்கம், பருவநிலை தெற்காசியாவில் அண்மையில் ஏற்பட்டுள்ள நிகழ்வுகள், இந்தோ பசிபிக் பிராந்திய விவகாரம், உக்ரைன் நிலைமை உள்ளிட்ட பல்வேறு பிராந்திய, உலக விஷயங்கள் குறித்து தங்கள் கருத்துக்களை விரிவாக பகிர்ந்து கொண்டனர்.
அண்மைக்காலங்களில் இருநாடுகளுக்கிடையிலான இருதரப்பு உறவுகளில் ஏற்பட்டுள்ள குறிப்பிடத்தக்க முன்னேற்றம் குறித்தும் அவர்கள் ஆய்வு மேற்கொண்டனர்.
இரு தலைவர்களும், இரு நாடுகளுக்கும் நன்மை பயக்கும், இந்தியா- அமெரிக்கா விரிவான உலக மூலோபாய ஒத்துழைப்பை மேலும் வலுப்படுத்த இசைவு தெரிவித்ததுடன், உலக அமைதி, முன்னேற்றம், நிலைத்தன்மை ஆகியவற்றுக்கு பங்களிக்கவும் ஒப்புக்கொண்டனர்.